**মাগুর** (বৈজ্ঞানিক নাম: *Clarias batrachus*) (ইংরেজি: **walking catfish**) হচ্ছে **Clariidae** পরিবারের *Clarias* গণের একটি স্বাদুপানির মাছ।

পরিচিতি
-------

মাগুর বাংলাদেশের বহুল প্রচলিত মাছগুলোর মধ্যে একটি যার মূল প্রাপ্তিস্থান দক্ষিণ-পূর্ব এশিয়া।এর স্থানীয় নাম মজগুর, মচকুর বা মাগুর। আন্তর্জাতিকভাবে এটি *ওয়াকিং ক্যাটফিস* নামে পরিচিত। এই নামের কারণ হলো এটি শুষ্ক মাটির উপর দিয়ে প্রতিকূল পরিবেশ বা খাদ্য সংগ্রহের জন্য হেঁটে যেতে পারে। এই বিশেষ হাঁটার জন্য মাগুর মাছের বুকের কাছে পাখনা থাকে যা ব্যবহার করে এটি সাপের মত চলাচল করতে পারে। এই মাছের অতিরিক্ত শ্বাসযন্ত্র আছে যার মাধ্যমে এটি বাতাস থেকে শ্বাস নিতে পারে।

দৈহিক বৈশিষ্ট্য
---------------

মাগুর মাছ সাধারণত ৩০ সে.মি পর্যন্ত লম্বা হয়ে থাকে। এর সর্বোচ্চ দৈর্ঘ্য ৪৭ সে.মি হতে পারে। মাছের গায়ে কোন আঁশ থাকেনা। এরা অস্থিময়, মাথা অবনত এবং দুটি খাঁজ বিদ্যমান৷ পিঠের পাখনা লম্বা এবং চার জোড়া শুড় আছে৷ মাথা চ্যাপ্টা, মুখ প্রশস্ত, গায়ের রং লালচে বাদামী বা ধূসর কালো রংয়ের। কোন কোন ক্ষেত্রে পরিপক্ব স্ত্রী মাছের গায়ের রং ধূসর এবং পুরুষ মাছগুলির গায়ে হালকা বলয় থাকে। স্ত্রী মাছে কোন বলয় থাকে না। মাছের পৃষ্টদেশে ও পায়ুতে বড় বড় পাখনা থাকে।এই মাছ সর্বোচ্চ ১.১ঌ কেজি পর্যন্ত হতে পারে।

প্রাপ্তিস্থান
-------------

মাগুর মাছ বাংলাদেশ ছাড়াও ভারত, মায়ানমার, থাইল্যান্ড, ইন্দোচীন, ফিলিপাইন, হংকং, দক্ষিণ চীন এবং ইন্দোনেশিয়াতে পাওয়া যায়। এটি মূলতঃ গ্রীষ্মমন্ডলীয় মাছ এবং পানির তাপমাত্রা ১০-২৮ ডিগ্রী সেলসিয়াস এর জন্য উপযুক্ত তাপমাত্রা। মাছ সাধারণত পানির তলদেশে খাল, বিল, নদী-নালা, হাওড়-বাওড়, ধান ক্ষেতের কর্দমাক্ত পানি এমনকি উপকূলীয় এলাকায় ঈষৎ লোনা পানিতে স্বাভাবিকভাবে বিচরণ করে।

মাগুর মাছের অতিরিক্ত শ্বাসযন্ত্রমাগুর মাছের অতিরিক্ত শ্বাসযন্ত্র

খাদ্যাভাস
---------

মাগুর মাছ প্রধানত পুকুরের তলদেশ থেকে খাবার খায়। ছোট অবস্থায় সবুজ কণা ও প্রাণীকণা, আধাপচা পাতা, কীট, জলজ সন্ধিপদ প্রাণী, পতঙ্গ খায়। প্রাপ্তবয়ষ্ক মাছ বিভিন্ন পোকামাকড়, শূককীট বা মূককীট, জলদ উদ্ভিদ, প্রটোজোয়া, শামুক ঝিনুক, কাদা, বালি ইত্যাদি খেয়ে জীবন ধারণ করে। বিভিন্ন সম্পুরক খাদ্য যেমন- কুঁড়া, ভূষি, ফিসমিল ইত্যাদিও এরা খেয়ে থাকে।

পুষ্টিগুণ
---------

মাগুর মাছের পুষ্টিগুণ ব্যাপক। অসুস্থ রোগীর খাদ্য হিসেবে এই মাছ বহুল প্রচলিত। প্রতি ১০০ গ্রাম মাগুর মাছে ৩২.০ গ্রাম আমিষ, ২.০ গ্রাম চর্বি, ১৭২ মিলিগ্রাম ক্যালসিয়াম, ৩০০ মিলিগ্রাম ফসফরাস এবং ০.৭ মিলিগ্রাম লোহা থাকে।

প্রজনন
------

প্রাকৃতিক পরিবেশে ৩৫-৫০ সেমি গভীরতায় মাগুর মাছ বছরে একবার প্রজনন করে৷ জুন-জুলাই থেকে আগস্ট-সেপ্টেম্বর পর্যন্ত এ মাছ প্রজনন করে থাকে। বাংলাদেশে বর্তমানে মাগুর মাছের কৃত্রিম প্রজনন সম্ভব হয়েছে এবং এর সাহায্যে কিছু পোনাও উৎপাদন করা গেছে।

মাছের ডিম
---------

মাগুর মাছ অগভীর জলাশয়ে গর্তের মধ্যে ডিম ছাড়ে। আবার পুকুর এবং অন্যান্য বদ্ধ জলাধারে এদের প্রজনন ঘটে থাকে। পূর্ণবয়স্ক মাছ ২৩৪০-১৩৪০০ টি ডিম ছাড়তে পারে বলে জানা গেছে।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  NatureServe (২০১৫)। "*Clarias batrachus*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2015**। সংগ্রহের তারিখ এপ্রিল ৭, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
2. 1 2  আলম, এম মনজুরুল (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৮৯–১৯০। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।

* jeeon.com মাগুর
* banglarkrishi.nic.in মাগুর[*স্থায়ীভাবে অকার্যকর সংযোগ*]

বহিঃসংযোগ
---------


উইকিমিডিয়া কমন্সে **মাগুর** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***মাগুর***

* Ros, Wolfgang (2004): "Clarias batrachus - Erfolgreiche Froschwels-Nachzucht im Aquarium", Datz 57 (7): 12-15.
* Ros, Wolfgang (2006): "Clarias batrachus - Auslösen der Fortpflanzung bei Froschwelsen", Datz 59 (4): 33-37.

|  |  |
| --- | --- |
| ট্যাক্সন শনাক্তকারী | 
* Wikidata: Q852229
* Wikispecies: Clarias batrachus
* ADW: Clarias\_batrachus
* BioLib: 160832
* BOLD: 47347
* EoL: 203710
* FishBase: 3054
* GBIF: 5202683
* GISD: 62
* iNaturalist: 97926
* IRMNG: 10153324
* ISC: 88681
* ITIS: 164120
* IUCN: 166613
* NAS: 486
* NBN: NHMSYS0021109639
* NCBI: 59899
* Plazi: E2E236F5-01A9-FB57-EB82-F4CEDB11DBCD
* WoRMS: 280201

 |